CELEX: 62005FJ0030
Pareigūnai
Vertinimas
Vertinimo ataskaita
Vertinimas už 2003 m.
Pareiga motyvuoti ataskaitą
Teisė į gynybą

1.
Pareigūnai – Vertinimas – Blogesnis vertinimas, turintis įtakos pareigos motyvuoti apimčiai
(Pareigūnų tarnybos nuostatų 43 straipsnis)
2.
Pareigūnai – Vertinimas – Teisės į gynybą paisymas
(Pareigūnų tarnybos nuostatų 26 straipsnio pirma ir antra pastraipos bei 43 straipsnis)
3.
Pareigūnai – Vertinimas – Tarnybinės veiklos vertinimo ataskaita
(Pareigūnų tarnybos nuostatų 43 straipsnis)
1.
Ataskaita, kuria reikėtų vadovautis nustatant, ar vertinimas už konkrečius metus yra blogesnis už ankstesnį vertinimą, dėl
ko turi būti kreipiamas ypatingas dėmesys motyvacijai, yra ankstesnių metų vertinimo ataskaita, nesvarbu, ar vėliau ji buvo
panaikinta.
(žr. 44 punktą)
2.
Nei pagrindiniu teisės į gynybą paisymo principu, nei Pareigūnų tarnybos nuostatų 26 straipsnio pirma ir antra pastraipomis,
kuriose jis konkrečiai įtvirtintas, nenumatyta, kad neigiamų atsiliepimų apie pareigūną jo vertinimo ataskaitoje galėtų būti,
tik jei prieš pradedant šios ataskaitos parengimo procedūrą suinteresuotojo pareigūno atžvilgiu parengtas ir jam įteiktas
įspėjimas raštu.
Pareigūnas pagrįstai negali tvirtinti, kad jo teisė į gynybą buvo pažeista dėl to, jog nebuvo laikytasi institucijos priimtų
vidaus nuostatų, kuriose reglamentuojama vadovų pareiga referenciniu laikotarpiu reguliariai informuoti pareigūną apie jo
darbą. Iš tiesų reikalavimas paisyti teisės į gynybą principą, suprantamą kaip galimybės asmeniui, kurio nenaudai priimtas
sprendimas, naudingai pareikšti savo nuomonę suteikimas, atsiranda tik tuomet, kai pradėta procedūra, kurios pabaigoje toks
sprendimas gali būti priimtas. Todėl pareigūnų vertinimo srityje šis principas gali būti užtikrintas tik vykstant vertinimo
procedūrai, kuri prasideda pasibaigus referenciniam laikotarpiui.
(žr. 74 ir 76–78 punktus)
Nuoroda:
2005 m. liepos 12 d. Pirmosios instancijos teismo sprendimo
De Bry prieš Komisiją
, T‑157/04, Rink. VT p. II‑901, 41, 42 ir 45 punktai.
3.
Pareigūnas, grįsdamas skundą dėl tarnybinės veiklos vertinimo ataskaitos, negali naudingai remtis aplinkybe, jog neturintys
atitinkamo leidimo tretieji asmenys susipažino su šia ataskaita. Tokia aplinkybė, jeigu ji būtų įrodyta, neturi įtakos šio
dokumento teisėtumui.
(žr. 85 punktą)